Tupaia

For dyret tupaia, se tupaia (slekt)
mini|Kopi av Tupaias kart over øyer i Polynesia
Tupaia (født ca. 1725, død 20. desember 1770 i Batavia«Story: European discovery of New Zealand. Page 6 – Cook’s achievement», Te Ara – The Encyclopedia of New Zealand.) var en polynesisk prest og navigatør. Han deltok som navigatør og tolk i James Cooks sjøferd fra Tahiti via New Zealand til Ostindia og er kjent for kartet han tegnet av øyene i Polynesia i Stillehavet. 

 Liv og virke 
Tupaia kom fra øya Raiatea, et viktig religiøst sentrum for polynesierne. Han hadde en religiøs lederrolle, men hadde også store kunnskaper om navigasjon og om øyene i Polynesia. Tupaia hadde besøkt flere av dem og kjente til 130 øyer i alt.«Tupaia (?–1770)», i Robert D. Craig: Historical Dictionary of Polynesia, 3. utgave, Lanham: Scarecrowe Press, 2011, s. 301. 

I 1769 ble Tupaia og tjeneren hans Tayeto med James Cook og HMS «Endeavour».«Story: South Pacific peoples. Page 2 – Island groups and recent migration», Te Ara – The Encyclopedia of New Zealand. Han hadde kjennskap til engelsk og kunne derfor være tolk. Kunnskapene hans som navigatør var også viktige. For kaptein Cook tegnet Tupaia et kart over Tahiti, Selskapsøyene og andre øyer i Polynesia. Originalen er ikke bevart, men en kopi av Joseph Banks finnes i British Library.Di Piazza, Anne og Erik Pearthree: «A New Reading of Tupaia's Chart», Journal of the Polynesian Society, bd. 116, nr. 3 2007, s. 321–340.

Senere i 1769 kom Cook med «Endeavour» til New Zealand. Siden tahitisk og maorisk er nært beslektede språk, fungerte Tupaia som tolk i møtet med maoriene.«Story: Cultural go-betweens. Page 1 – The first cultural go-betweens», Te Ara – The Encyclopedia of New Zealand.

Om bord på «Endeavour» studerte Tupaia kartografi. Han utførte tegninger og akvareller. Han var med på ferden videre til Storbritannia, men døde mens «Endeavour» lå i tørrdokk i Batavia i Ostindia.

 Verk av Tupaia 

Referanser 

Kategori:Personer etter føde- eller oppvekststed i Fransk Polynesia
Kategori:Kartografer
Kategori:Oppdagelsesreisende
Kategori:Dødsfall i 1770